ગ્લોબલ સ્કિલ એકેડેમીની પત્રકાર પરિષદમાં મેહુલ રૂપાણીએ રાજકોટમાં મેગાભરતી મેળો યોજવાની જાહેરાત કરી હતી. તેમણે કહ્યું કે, કોલેજોનાં છેલ્લાં વર્ષમાં ભણતા વિદ્યાર્થીઓને રીયલ જોબ અપાવવા ગુજરાત સરકારના સહકારથી મોટી મોટી બધી કંપનીઓ જુલાઇ માસથી આવવાની શરૂ થશે. જાન્યુઆરી સુધીમાં 60થી 70 કંપનીઓ આવશે અને જુદી જુદી કોલેજો, યુનિવર્સિટીઓમાં જઇને વિદ્યાર્થીઓની પસંદગી કરશે. રૂપાણીએ કહ્યું કે, પસંદગી પામેલા વિદ્યાર્થીઓને એક વર્ષ એડ હોક ધોરણે નોકરી મળે છે. પછી તેને કન્ફર્મ કરવામાં આવે છે પણ અહીં જે વિદ્યાર્થીઓ પસંદગી પામશે તેમને અમે છ મહિનાની તાલીમ આપીશું અને તાલીમ પામેલા ઉમેદવારોને કંપનીમાં મોકલીશું આથી તેમને સીધી જ કન્ફર્મ જોબ મળી જાય.